Исмәғилев Абдулла Ғиниәт улы

Исмәғилев Абдулла Ғиниәт улы (10 март 1929 йыл — 21 декабрь 2010 йыл) — журналист, дәүләт һәм йәмәғәт эшмәкәре. 1966—1986 йылдарҙа «Совет Башҡортостаны» гәзите мөхәррире. Башҡорт АССР-ының VII—XI саҡырылыш Юғары Советы депутаты. 1966 йылдан СССР Журналистар союзы ағзаһы. Тарих фәндәре кандидаты (1966). Башҡортостан Республикаһының атҡаҙанған мәҙәниәт хеҙмәткәре (1999). «Почёт Билдәһе» ордены кавалеры (1971).

 Биографияһы 
Абдулла Ғиниәт улы Исмәғилев 1929 йылдың 10 мартында Башҡорт АССР-ының Йылайыр кантоны Мәзит ауылында (хәҙерге Ейәнсура районына ҡарай) тыуған . Мәктәптән һуң 1947 йыл да БАССР-ҙың Абзан районы Мөхәмәтйән ауылының һигеҙ йыллыҡ мәктәбендә уҡытыусы булып эшләй.

1952 йылда Стәрлетамаҡ уҡытыусылар институтын, 1957 йылда Орск педагогия институтын, 1965 йылда — Мәскәү ҡалаһындағы КПСС Үҙәк Комитеты ҡарамағындағы Йәмәғәт фәндәре Академияһын тамамлай. Академияла тарих фәндәре докторы Борис Михайлович Морозов етәкселегендә кандидатлыҡ диссертацияһын яҡлай.

Абдулла Исмәғилев 1953 йылдан — Өмбәт урта мәктәбе директоры. 1955 йылдан — Абзан районында, һуңынан Ейәнсура районы партия комитетында бүлек мөдире, 1957 йылдан — Ейәнсура район партия комитеты секретары, 1966 йылдан алып 1986 йылға саҡлы — «Совет Башҡортостаны» (хәҙер «Башҡортостан») гәзитенең баш мөхәррире булып эшләй. Бер үк ваҡытта 1966 — 1969 йылдарҙа БАССР Журналистар союзы рәйесе вазифаһын башҡара.

Башҡорт АССР-ының 7-11 саҡырылыш Юғары Советы депутаты. 1999 — 2000 йылдарҙа — Бөтә донъя башҡорттары ҡоролтайының башҡарма комитет рәйесе урынбаҫары. 1990 — 1991 йылдарҙа Башҡорт дәүләт университетында КПСС тарихы буйынса лекциялар уҡый.

2010 йылдың 21 декабрендә Өфөлә вафат була.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған мәҙәниәт хеҙмәткәре (1999)
 «Почёт Билдәһе» ордены (1971)
 «1941—1945 йылдарҙағы Бөйөк Ватан һуғышында фиҙакәр хеҙмәт өсөн» миҙалы.

 Ғаиләһе 
Ҡатыны Фәүзиә Зәкәрйә ҡыҙы Һарығолова, ҡыҙҙары Зөһрә һәм Гөлфара.

 Иҫкәрмәләр 

 Һылтанмалар 



 Әҙәбиәт 
 Второй Всемирный курултай башкир. Уфа: «Китап», 2002. С. 362—367

Категория:8-се саҡырылыш Башҡорт АССР-ы Юғары Советы депутаттары
Категория:9-сы саҡырылыш Башҡорт АССР-ы Юғары Советы депутаттары
Категория:10-сы саҡырылыш Башҡорт АССР-ы Юғары Советы депутаттары
Категория:11-се саҡырылыш Башҡорт АССР-ы Юғары Советы депутаттары
Категория:7-се саҡырылыш Башҡорт АССР-ы Юғары Советы депутаттары
Категория:Мәктәп директорҙары
Категория:XX быуат журналистары
Категория:Башҡортостан журналистары
Категория:Рәсәй журналистары
Категория:СССР журналистары
Категория:Алфавит буйынса журналистар
Категория:«Почёт Билдәһе» ордены кавалерҙары
Категория:Башҡортостан уҡытыусылары
Категория:Алфавит буйынса шәхестәр
Категория:Башҡорт дәүләт университеты уҡытыусылары
Категория:10 мартта тыуғандар
Категория:1929 йылда тыуғандар
Категория:Башҡортостанда тыуғандар
Категория:Ейәнсура районында тыуғандар
Категория:21 декабрҙә вафат булғандар
Категория:2010 йылда вафат булғандар
Категория:«Башҡортостан» гәзите журналистары
Категория:«Башҡортостан» гәзите баш мөхәррирҙәре